Energiaauditi koostamise lähteülesanne

**Hanke nimetus: Maaritsa kultuurimaja ja Põlgaste külakeskuse energiaauditite koostamine**

1. Hankija andmed

Kanepi Vallavalitsus, aadress Turu põik 1, Kanepi alevik, Põlvamaa. Kontaktisik Ülar Kõrge tel 56153009, e-post ylar.korge@kanepi.ee

1. Energiaauditi objektid

Töövõtus on energiaauditite koostamine kahele hoonele:

* 1. Maaritsa Kultuurimaja, aadress Põlva maakond, Maaritsa küla, Kiriku tee 6, reg kood 120592648
	2. Põlgaste külakeskus, aadress Põlva maakond, Põlgaste küla, Saia tee 2, reg kood 120279167
1. Töövõtja lähteülesanne, lahendatavad probleemid

Energiaauditi koostamisel juhinduda riigihalduse ministri 26.02.2020 määrusest nr 7 „Kohaliku omavalitsuse hoonete energiatõhusaks muutmiseks antava toetuse kasutamise tingimused ja kord“

Energiaauditi peab koostama energiaaudiitor, kellel on kehtiv kutse, mis lubab teostada auditi objektiks oleva hoone energiaauditi. Täpsustatud nõuded energiaaudiitorile on sätestatud määruse nr 7 lisas 3.

Energiaaudit peab sisaldama vähemalt järgmist:

 1) hoone köetava pinna ruutmeetrite arv ehitisregistri andmetel;

 2) hoone olemasolevale olukorrale vastav energiatõhususarv;

 3) soovituslike energiatõhususe tööde loetelu koos maksumuse kalkulatsioonidega, et viia kogu hoone energiatõhususarv § 3 lõikes 3 sätestatud tasemele;

 4) hoone energiatõhususe parendamise pakettide energiatõhususarvude määramine valideeritud dünaamilise simulatsiooni tarkvaraga (sealhulgas 3D-pildid) tüüpilisel kasutusel;

 5) hoone ülalpidamiskulude ja hoonesse tarnitud energia energiakasutuse muutumise kalkulatsioonid soovituslike energiatõhususe tööde täiemahulisel tegemisel, mille aluseks võetakse tegelikud ja tõendatud hoone viimase kolme kalendriaasta keskmised tarbimisandmed ning projektijärgse kalendriaasta prognoositavad keskmised tarbimisandmed, mis sisaldavad mõistlikke hooldus- ja kasutuskulusid, mis on vajalikud hoone ja selle tehnosüsteemide jätkusuutlikuks ja kasutusjuhendikohaseks kasutamiseks;

 6) hoone kasutusega seotud CO2 heitkoguse vähenemise prognoos kolme kalendriaasta kohta alates projekti lõpetamise aastale järgnevast aastast.

Punktides 2) ja 4) nimetatud energiatõhususarvud määratakse, lähtudes ehitusseadustiku § 64 lõike 5 alusel kehtestatud määruses, millega kehtestatakse hoone energiatõhususe arvutamise metoodika, sätestatud nõuetest.

Auditi koostaja kaalub vajadusel energiaauditi koostamise raames järgmised tööde teostamist, mis ei ole otseselt nõutud, kuid võivad mõjutada energiaauditi tulemuse põhjalikkust, arusaadavust ja usaldusväärsust:

1. Temperatuuride pistelised mõõtmised siseruumides
2. Õhuniiskuse pistelised mõõtmised siseruumides
3. Välispiirete termomõõdistused
4. Õhu liikumise kiiruse pisteline mõõtmine ventilatsiooni avades
5. Küttekuluandmete analüüs, selgitamaks kas hoone on alaköetud (juhul kui on, mõjutab see oluliselt prognoositavat tasuvuse aega)
6. Projekti vormistamine

Kummagi hoone kohta vormistada energiaaudit digitaalsel kujul eraldi tööna.

Küsimuste korral kontakteeruda Ülar Kõrge tel 56153009, e-post ylar.korge@kanepi.ee

Hanke täitmise tähtaeg: 2 kuud peale lepingu sõlmimist

Energiaauditi koostamise pakkumiste esitamise tähtaeg on 18. märts kell 13:00